**Preproste igre- Ime in priimek**

**Igra**: ime, priimek, mesto, država, žival, rastlina, ...

Pripomočki: list papirja, svinčnik

Navodila za izdelavo

Vsak igralec potrebuje list papirja. Postaviš ga v ležeč položaj. Narišeš stolpce za naslednje kategorije: ime, žival, rastlina, predmet, mesto, država, poklic. Pri igri lahko uporabiš vse kategorije, manj ali pa doda še svoje. Vsi igralci morajo imeti enako število stolpce v istem zaporedju.

Potek

Izbere se črka.

* Več igralcev: Določite igralca, ki bo v mislih izgovarjal abecedo. Ta na glas izgovori črko A , drugi reče »STOP!«. Igralec, ki je v mislih izgovarjal abecedo, na glas pove črko, pri kateri se je ustavil. Če se je ustavil npr. pri črki M, morajo vsi igralci poiskati po eno besedo na črko M za vsako kategorijo. Kdor konča prvi, zakliče »STOP!« in vsi odložijo pisala. Nato vsak prebere, kaj je napisal pod določeno kategorijo.
* En igralec: lahko vrže kocko na črke.

Zaključek:

* Več igralcev

Kdor konča prvi, zakliče »STOP!« in vsi odložijo pisala. Nato vsak prebere, kaj je napisal pod določeno kategorijo.

Igralec, katerega besedo ne najde nihče drug, dobi 10 točk, igralec, katerega besedo najde še kdo drug, dobi 5 točk, igralec, ki besede ne najde, ne dobi nobene točke. Zmaga igralec, ki ima po končani igri največ točk.

* En igralec

Igra do alarma.

Zabavna in poučna igra, pri kateri otroci in odrasli urijo možgane, spominsko sposobnost ter širijo vsestransko razgledanost. Stopnjo zahtevnosti igre lahko sami prilagodite starosti in sposobnosti igralcev oziroma željam izbrane družbe.

Pri preverjanju pojmov se izogibajte uporabi računalnika, saj pravilnost odgovorov lahko prav tako preverite z atlasom, leksikonom, slovarjem in s tem spodbujate uporabo knjig iz domače knjižnice.

Predloga za igro

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| (črka) | IME | PRIIMEK | MESTO | DRŽAVA | ŽIVAL | RASTLINA | PREDMET | točke |
| P | Peter | Pirc | Postojna | Poljska | Pujs | Praprot | Posoda |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |
|  |  |  |  |  |  |  |  |  |